cyanic-selkie/wikianc huggingface dataset:
டெட்லி நைட்ஷெட் (தாவரம்)
டெட்லி நைட்ஷெட் (Deadly Nightshade) இது ஒரு தாவர வகையைச் சார்ந்த பூக்கும் தாவரம் ஆகும். விசத்தன்மை கொண்ட தாவரங்களில் இதுவும் ஒன்றாகும். எல்லா நாட்களிலும் வளரும் தாவரம் ஆகும். இதன் பழம் கறிவேப்பிலையின் பழத்தைப்போல் தோற்றம் கொண்டது. ஆசியா மற்றும் ஐரோப்பா போன்ற பகுதிகளில் அமைந்துள்ள நாடுகளில் காணப்படுகிறது.
மேற்கோள்கள்
பகுப்பு:தாவர வகைகள் பகுப்பு:பூக்கும் தாவரங்கள்
புனித வியாகுல அன்னை பெருங்கோவில் (திருச்சூர்)
புனித வியாகுல அன்னை பெருங்கோவில் (Our Lady of Dolours Basilica) என்பது இந்தியாவின் கேரள மாநிலத்தில் திரிசூர் நகரில் அமைந்துள்ள சீரோ-மலபார் கத்தோலிக்க திருச்சபையின் இணைப் பெருங்கோவில் ஆகும். இது ஆசியாவிலேயே மிக உயரமான கோவில் கட்டடங்களுள் ஒன்று ஆகும்.
கலைப் பாணி
இக்கோவில் கோத்திக் கலைப்பாணியில் அமைந்தது. இந்திய-கோத்திக் பாணிக்கு சிறந்த எடுத்துக்காட்டாக அமைந்த இக்கோவில் கட்டடம் 25,000 சதுர அடிகள் (2,300 சதுர மீட்டர்கள்) பரப்பில் உள்ளது. இக்கோவிலின் முன்புறத்தில் வானுயர எழுகின்ற மணிக்கூண்டுகள் உள்ளன. கோவிலின் நடு நீள்பகுதியை அடுத்துள்ள நீள்பகுதிகள், குறுக்குப் பகுதிகள் ஆகியவை இரு மாடி கொண்டுள்ளன. கோவிலின் நடுப் பீடம் ஒன்றும் இரு பக்கமும் ஐந்து ஐந்தாக வேறு பத்து துணைப் பீடங்களும் இக்கோவிலில் உள்ளன.
இந்தியாவிலேயே மிகப் பெரிய கோவிலான இப்பெருங்கோவிலின் உட்புறத்தில் அலங்கார வேலைப்படுகள் பல உள்ளன. சுவர் ஓவியங்களும் புனிதர் திருச்சிலைகளும் விவிலிய வரலாற்றைச் சித்தரிக்கின்ற ஓவியங்களும் கோவிலின் உள்ளே சிறப்பான விதத்தில் அமைந்துள்ளன.
இக்கோவிலின் முதல் கட்டடமும் பங்கும் 1814இல் ஏற்படுத்தப்பட்டன. இதுவே திரிசூரின் முதல் கத்தோலிக்க கோவில் ஆகும். மேலும், கத்தோலிக்க சீரோ-மலபார் திருச்சபைக்கு இக்கோவில் ஓர் தலைமை இடமாக விளங்கிவந்துள்ளது.
கல்தேய ஆயர் வருகை
1874இல் கல்தேய கத்தோலிக்க ஆயரான எலியாஸ் மெல்லுஸ் என்பவர் இந்தியா வந்து, தம்மை ஆயராக ஏற்குமாறு கூறி, பல கத்தோலிக்கர்களைத் தம் வசம் ஈர்த்துக்கொண்டார். அந்த ஆயரை ஏற்றுக்கொண்ட குழு புனித வியாகுல அன்னைக் கோவிலை மையமாகக் கொண்டு செயல்பட்டது. படிப்படியாக, கத்தோலிக்க திருச்ச்சபையிலிருந்து பிரிந்து சென்றது. இதுவே “கல்தேய சிரிய திருச்சபை” என்ற பெயர் ஏற்றது.
கத்தோலிக்கர் கட்டிய புதிய கோவில்
இதைத் தொடர்ந்து, சீரோ-மலபார் கத்தோலிக்கர்கள் ஒரு புதிய கோவிலைத் தமக்கென்று 1929இல் கட்டினர்கள். முதலில் இருந்த கோவில் “மார்ட் மரியம் பெரிய கோவில்” (Mart Mariam Big Church) என்ற பெயரைப் பெற்றது. அக்கோவில் இப்போது கல்தேய சிரிய திருச்சபையில் மறைமாவட்டக் கோவிலாகத் திகழ்கின்றது.
1929இல் தொடங்கிய கோவில் கட்டட வேலை பல படிகளில் நடந்து முடிந்தது. முகப்பில் உள்ள இரு பெரிய கோபுரங்களும் 146 அடி (45 மீ.), நடுக்கோபுரம் 260அடி (79 மீ.) உயரம் கொண்டவை. இவ்வாறு இக்கோவில் ஆசியாவிலேயே மிக உயர்ந்த கோவில்களுள் மூன்றாவது இடத்தில் உள்ளது (காண்க: உலகில் உயர்ந்த கோவில்கள்).
தமிழகக் கட்டடக் கலைஞர்கள்
மிக உயர்ந்தவையான அக்கோபுரங்களைக் கட்டி எழுப்பவது பெரிய சவாலாக இருந்தது. அவற்றைக் கட்டுவதற்காக தமிழ்நாட்டிலிருந்து சில கட்டட வல்லுநர்கள் கொண்டுவரப்பட்டனர். கோவில் கட்டட வேலையை நிறைவுசெய்த கட்டட வல்லுநர் பெயர் அம்புரோசு கவுண்டர்.
குறிப்புகள்
பகுப்பு:இந்தியாவில் உள்ள பசிலிக்காக்கள் பகுப்பு:கேரளத்தில் உள்ள கிறித்தவக் கோவில்கள் பகுப்பு:திருச்சூர் மாவட்டத்திலுள்ள கிறிஸ்தவக் கோயில்கள்
புத்தாதித்யா முகர்ஜி
பண்டிட் புத்தாதித்ய முகர்ஜி (Budhaditya Mukherjee) இம்தட்கானி கரானாவின் (பள்ளி) ஒரு இந்துஸ்தானி சித்தார் மற்றும் சுர்பகார் மேதையாவார். இவரது அதிவேக குரலிசையால் அடையாளம் காணப்பட்டார். சிறந்த வீணைக் கலைஞரான பாலச்சந்தரால் "நூற்றாண்டின் சித்தார் கலைஞர்" என்று பிரபலமாக அறிவிக்கப்பட்ட இவர், 1970களில் இருந்து இந்தியா, அமெரிக்கா, ஆத்திரேலியா, ஐக்கிய அரபு அமீரகம், கிட்டத்தட்ட அனைத்து ஐரோப்பாவிலும் ஆயிரக்கணக்கான இசை நிகழ்ச்சிகளில் பங்கேற்றார்.
ஆரம்ப ஆண்டுகளில்
இவர் 1955 ஆம் ஆண்டில் இந்தியாவின் பிலாயில் ஒரு இசைக் குடும்பத்தில் பிறந்தார். அங்கு இவரது தந்தை பிலாய் எஃகு ஆலையின் உயர் பதவியில் இருந்தார். இவரது தந்தை ஆச்சார்யா பண்டிட் பீமலெந்து முகர்ஜி சித்தார், சரோத், சுர்பகார், உருத்ர வீணை, சாரங்கி, மற்றும் குரலிசை உள்ளிட்ட ஏராளமான கருவிகளில் பயிற்சி பெற்றவர். பெரும்பாலும் மூத்த இசைக்கலைஞர்கள் இவரது வீட்டில் அடிக்கடி சந்தித்து நிகழ்ச்சிகளை வழங்கினார். ஒரு நிகழ்ச்சியில், புகழ்பெற்ற பாடகர் உஸ்தாத் படே குலாம் அலிகானின் மடியில் தான் உட்கார்ந்ததை புத்தாதித்யா நினைவு கூர்ந்தார்.
புத்தாதித்யாவுக்கு ஐந்து வயதாக இருந்தபோது, இவரது தந்தை இவருக்கு ஒரு சிறிய சித்தாரில் கற்பிக்கத் தொடங்கினார். அதன்பிறகு பல தசாப்தங்களாக இவருக்கு பயிற்சி அளித்தார்.
1970 ஆம் ஆண்டில், இவர் இரண்டு தேசிய அளவிலான இசைப் போட்டிகளில் வென்றார். விரைவில் புகழ்பெற்ற திரைப்படத் தயாரிப்பாளர் சத்யஜித் ரேவும், பின்னர் தென்னிந்தியாவின் சிறந்த வீணைக் கலைஞர் பாலச்சந்தர் ஆகியோரால் பாராட்டினைப் பெற்றார். 1975 ஆம் ஆண்டில், அனைத்திந்திய வானொலியின் ஏ- தரக் கலைஞரானார் (1986 இல் உயர் தரத்திற்கு உயர்த்தப்பட்டார்). இராய்ப்பூரில் உள்ள தேசிய தொழில்நுட்ப நிறுவனத்தில் உலோகவியல் பொறியாளராக முதல் வகுப்பில் பட்டம் பெற்றார்.
குறிப்புகள்
பகுப்பு:சித்தார் இசைக் கலைஞர்கள் பகுப்பு:வாழும் நபர்கள் பகுப்பு:1955 பிறப்புகள்
மிதிவண்டி உதிரிப் பாகங்கள் பட்டியல்
thumb|500px thumb|600px
பகுப்பு:மிதிவண்டி
மண்டூகம் (சிற்பநூல்)
இந்தியச் சிற்ப மரபில் மண்டூகம் அல்லது சண்டிதம் என்பது, 32 வகைகளாகச் சொல்லப்படும் தள அமைப்புக்களில் ஒன்று. "மண்டூகம்" என்பது சமசுக்கிருத மொழியில் "தவளை" என்னும் பொருள் தருவது. இது ஒவ்வொரு பக்கமும் எட்டாகப் பிரிக்கப்பட்டு மொத்தம் அறுபத்து நான்கு (8 x 8) பதங்களைக் (நிலத்துண்டு) கொண்டது. இந்த அமைப்பில், நடுவில் வரக்கூடிய நான்கு பதங்கள் பிரம்மாவுக்கு உரியன. மீதியுள்ள அறுபது பதங்களுள் சில பதங்கள் ஒவ்வொன்றும் ஒவ்வொரு தேவருக்கு உரியவை. சில இடங்களில் இரண்டு பதங்களைச் சேர்த்து ஒருவருக்கு உரித்தாக்கப்பட்டு உள்ளன. வேறு சில பதங்கள் ஒவ்வொன்றும் இரண்டாகப் பிரிக்கப்பட்டு ஒவ்வொரு பிரிவும் (அரைப் பதம்) வெவ்வேறு தேவர்களின் பதங்களாக அமைகின்றன. இவ்வாறு 64 பதங்களில் உருவாகும் மொத்தம் 45 பிரிவுகள் 45 தேவர்களுக்கு உரியவையாக உள்ளன.
இவற்றையும் பார்க்கவும்
பகுப்பு:சிற்ப நூல்கள்
காலாடூகி வட்டம்
காலாடூகி வட்டம், இந்திய மாநிலமான உத்தராகண்டின் நைனித்தால் மாவட்டத்தில் உள்ளது.
அரசியல்
இந்த வட்டம் முழுவதும் நைனித்தால் - உதம் சிங் நகர் மக்களவைத் தொகுதியில் சேர்க்கப்பட்டுள்ளது. இந்த வட்டம் முழுவதும் காலாடூகி சட்டமன்றத் தொகுதியில் சேர்க்கப்பட்டுள்ளது.
சான்றுகள்
பகுப்பு:நைனித்தால் மாவட்டத்திலுள்ள வட்டங்கள்
எலியா வுட்
வெளி இணைப்புகள்
பகுப்பு:1981 பிறப்புகள் பகுப்பு:வாழும் நபர்கள் பகுப்பு:அமெரிக்க ஆண் திரைப்பட நடிகர்கள் பகுப்பு:அமெரிக்க ஆண் தொலைக்காட்சி நடிகர்கள் பகுப்பு:திரைப்படத் தயாரிப்பாளர்கள் பகுப்பு:ஆங்கில அமெரிக்கர்கள் பகுப்பு:இருபதாம் நூற்றாண்டு அமெரிக்க ஆண் நடிகர்கள் பகுப்பு:இருபத்தொராம் நூற்றாண்டு அமெரிக்க ஆண் நடிகர்கள் பகுப்பு:ஐக்கிய அமெரிக்க உரோமன் கத்தோலிக்கர்கள்
மாநில நெடுஞ்சாலை 87 (தமிழ்நாடு)
மாநில நெடுஞ்சாலை 87 அல்லது எஸ்.எச்-87 (SH 87) என்பது, இந்தியாவின் தமிழ்நாடு மாநிலத்தின் திருப்பூர் மாவட்டத்தின் உடுமலைபேட்டை என்னும் இடத்தையும், தாராபுரம் என்ற இடத்தையும் இணைக்கும் உடுமலைபேட்டை - தாராபுரம் சாலை ஆகும். இதன் நீளம் 19.4  கிலோமீட்டர்கள்.
ஆதித்த சோழன்
ஆதித்த சோழன் (பொ.ஊ. 871–907), கோப்பரகேசரி விசயாலய சோழனின் மகன். இவனும் தன் தந்தையுடன் திருப்புறம்பிய போரில் பங்குபற்றினான். பல்லவ மன்னன் அபராசித வர்மனை கொன்று தொண்டை நாட்டை கைப்பற்றினான். இவன் காலத்தில் சோழ அரசு சிற்றரசு நிலையில் இருந்து விடுபட எத்தனித்தது.
கல்வெட்டு ஆதாரங்கள்
பலம் மிக்க பல்லவ மன்னன் அபராசித வர்மனை தோற்கடித்து, அவனது ஆட்சியைக் கைப்பற்றினான் என்று திருவாலங்காட்டுப் பட்டயங்கள் கூறுகின்றன. கோதண்டராமன் என்னும் சிறப்புப் பெயரை இவனுக்கு இடுவதோடு, ஒரு உயர்ந்த யானையின்மீது அமர்ந்திருந்த பல்லவமன்னன் மீது பாய்ந்து அவனைக்கொன்றான் என்றும் கன்னியாக்குமரிக் கல்வெட்டு கூறுகிறது. தில்லைத்தானம் என்னுமிடத்திலுள்ள ஒரு கல்வெட்டு இராசகேசரி தன் இராச்சியத்தை, தொண்டைநாடு வரை பரவச்செய்தான் என தெளிவாகக் கூறுகிறது. இதிலிருந்து ஆதித்தன் தொண்டை மண்டலத்தைக் கைப்பற்றி அதன்மூலம் பல்லவர்களின் ஆட்சியை ஒரு முடிவிற்கு கொண்டுவந்ததோடு, சோழ இராச்சியத்தை இராட்டிரகூடர்களின் எல்லைவரை பரப்பினான் என்றே கூற வேண்டும். இதை வைத்து இவன் பொ.ஊ. 890-ல் தான் பல்லவர்களைத் தோல்வியுறச்செய்து, அந்நாட்டைக் கைப்பற்றியிருத்தல் வேண்டும்.
புதிதாகக் கைப்பற்றப்பட்ட தொண்டை மண்டலப் பகுதியில் அமைதியை ஏற்படுத்த சில ஆண்டுகள் தேவைப்பட்டதோடு, பல புதிய படையெடுப்புக்களுக்கும் காரணமாயிற்று. இவ்வெற்றிகளில் கங்க மன்னன் உதவியிருக்கக்கூடும் என்றும் தெரிகிறது, இது எவ்வாறு இருப்பினும் விரைவிலேயே கங்கர் மன்னன், ஆதித்தன் தலைமையை ஏற்றான். தஞ்சாவூர் பட்டணத்தில் முடி சூட்டிக்கொண்ட பின் ஆதித்தன் கொங்கு தேசத்திற்கு வந்து, இந்நாட்டை வெற்றிகொண்டு, தன்னாட்டுடன் சேர்த்து ஆட்சிசெய்தான் என்று கொங்கு தேச அரசர்கள் என்னும் குறிப்பேடு கூறுகிறது. இவன் காலத்தில் வாழ்ந்த சேரமன்னன் தாணுரவி என்பவனுடன் ஆதித்தன் நெருங்கிய உறவு கொண்டிருந்தான் என்று தில்லைத்தானத்திலுள்ள ஆண்டு குறிப்பிடாத ஒரு கல்வெட்டு கூறுகிறது.
பல்லவர்களின் உள்நாட்டுப் போர்
சோழர் நாட்டின் படையெடுப்பின் போது, பாண்டிய மன்னர் இரண்டாம் வரகுணவர்மன் பல்லவ மன்னர் மூன்றாம் நந்திவர்மனின் மூத்த மகனான நிருபதுங்கனிடம் நட்புடன் இருந்தார்.
பொ.ஊ. 869 இல் நந்திவர்மன் இறந்தபோது, நிருபதுங்கனுக்கும் அவரது சகோதரன் அபராசித வர்ம பல்லவனுக்கும் இடையே வேறுபாடுகள் எழுந்தன, அநேகமாக இராச்சியத்தை தனது சொந்த உரிமையில் ஆட்சி செய்ய வேண்டும் என்ற லட்சியத்தின் காரணமாக இருக்கலாம். இரு தரப்பினரும் தங்களுக்கு உதவ நட்பு நாடுகளைத் தேடினர். அபராசித வர்மன் மேலைக் கங்க மன்னர் முதலாம் பிருத்விபதி மற்றும் முதலாம் ஆதித்த சோன் ஆகியோருடன் கூட்டணி வைத்திருந்தான். நிருபதுங்கன் வரகுண பாண்டியனிடம் நட்பு கொண்டிருந்தான். சில விளக்கங்களின்படி, அபராசித வர்மன் நிருபதுங்க வர்மனின் மகன் என்றும், அவரது தாயார் கங்க மன்னரின் மகள் பிருத்திவி மாணிக்கம் என்றும் குறிப்பிடப்பட்டுள்ளது. ஆகவே, முதலாம் பிருதிவபதி நிர்பதுங்காவுக்கு எதிராகச் போரில் இறங்கினான் என்பது முற்றிலும் ஏற்றுக்கொள்ள முடியாதது. 885 பொ.ச. இல் இரு நாட்டுப் படைகளும் கும்பகோணத்திற்கு அருகிலுள்ள திருப்புரம்பியத்தில் சந்தித்தன. பாண்டியர்கள் மற்றும் நிருபதுங்க பல்லவனின் படைகள் அபராசிதா பல்லவன் மற்றும் முதலாம் ஆதித்த சோழரால் விரட்டப்பட்டன. ஆனால் சில கல்வெட்டுகள் போரின் போது நிர்பதுங்கன் உயிருடன் இல்லை என்பதை தெளிவுபடுத்திகின்றன. பல்லவர்களுக்கும் பாண்டியர்களுக்கும் இடையிலான போர் என்பது தங்கள் ஆதிக்கத்தை நிறுவது என்பதேயாகும்
ஆதிக்கம்
திருப்புறம்பியம் போரில் வெற்றி பெற்றவர் அபராசிதன் என்றாலும், உண்மையான லாபங்கள் முதலாம் ஆதித்த சோழருக்கு சென்றன. இந்தப் போர் தெற்கில் பாண்டியர்களின் சக்தியின் முடிவை உறுதி செய்தது. பாண்டியன் வரகுணவர்மன் தனது அரியணையைத் துறந்து துறவற வாழ்க்கையைப் பின்பற்றினார். நன்றியுள்ள அபராசிதன், விசயாலய சோழர் வென்ற பிரதேசங்களை வைத்திருக்க ஆதித்த சோழனை அனுமதித்தது மட்டுமல்லாமல், தோற்கடிக்கப்பட்ட பாண்டியர்களிடமிருந்து புதிய பிரதேசங்களையும் சேர்க்க அனுமதித்தார்.
பல்லவ நாட்டின் மீது படையெடுப்பு
அவரது ஆட்சியின் 32 ஆவது ஆண்டு பொ.ஊ. 903 ஆம் ஆண்டில், முதலாம் ஆதித்த சோழர், பல்லவ மன்னர் அபராசிதன் மீது திட்டமிட்டு தாக்குதலை நடத்தினார். பின்னர் நடந்த போரில், ஆதித்த சோழன் ஒரு யானை மீது ஏறி அவரைக் கொன்றார். இது தொண்டைமண்டலத்தில் (வடக்கு தமிழ்நாடு) பல்லவ ஆட்சியின் முடிவை ஏற்படுத்தியது மற்றும் பல்லவ இராச்சியம் முழுவதும் சோழ பிரதேசமாக மாறியது. இது தென்னிந்திய வரலாற்றில் ஒரு காலத்தில் பெரிய பல்லவ சாம்ராச்சியத்தின் பயனுள்ள முடிவைக் குறித்தது.
இந்த வெற்றியின் மீலம் முதலாம் ஆதித்த சோழனுக்கு "தொண்டைநாடு பாவின இராசகேசரிவர்மன்" எனப் பெயர் பெற்றான்.
சேரர்களுடனான உறவுகள்
முதலாம் ஆதித்த சோழன் ஆட்சியில் சேரர்களுகிடையே உறவுகள் இருந்ததாகத் தெரிகிறது. சமகாலத்திய சேர அரசன் தாணு ரவி ஆதித்த சோழனிடமிருந்து அரச மரியாதைகளைப் பெற்றதாக கல்வெட்டுகளில் குறிப்பிடப்பட்டுள்ளது. ஆதித்த சோழனின் மகன், முதலாம் பரந்தகன், தாணு ரவியின் மகளை மணந்தார்.
கோயில்களுக்கு ஆதித்ய சோழனின் பங்களிப்புகள்
முதலாம் ஆதித்த சோழன் காவிரியின் கரையில் சிவனுக்காக 108 கோயில்களைக் கட்டியதாக அறியப்படுகிறது. கன்னியாகுமரி கல்வெட்டு முதலாம் ஆதித்த சோழன் கோதண்டராமன் என்ற குடும்பப்பெயரால் அறியப்பட்ட தகவலை நமக்கு வழங்குகிறது. மேலும் ஆதிதீசுவரர் என்றும் அதன் கல்வெட்டுகளில் குறிப்பிடப்பட்டுள்ளது. தொண்டைமன்னனூர் அருகே கோதண்டராமேசுவர் என்ற ஒரு கோவில் உள்ளது. இது முதலாம் ஆதித்த சோழனால் கட்டப்பட்டதாகத் தெரிகிறது. பொ.ஊ. 872–900 ஆம் ஆண்டில் திருவண்ணாமலையில் உள்ள அண்ணாமலையர் கருவறையையும் திருத்தியுள்ளார்   ஆதிசங்கராச்சாரியாரின் விருப்பமான மாணவரான குமரில பட்டாவின் மாணவர்களாக இருந்த சுரேசுவர மற்றும் பிரபாகரனின் புரவலராகவும்  முதலாம் ஆதித்த சோழன்  இருந்தார்.
மறைவு
சித்தூர் மாவட்டம் காளத்தியின் அருகேயுள்ள தொண்டைமானாடு என்னுமிடத்தில் ஆதித்தன் இறந்தான். இவனது மகன் பராந்தகன், இறந்த இடத்தில் அவனுக்கு பள்ளிப்படை அமைத்தான் அது தற்காலத்தில் கோதண்ட இராமேசுவரம் என்றும் ஆதித்தீசுவரம் என்றும் அழைக்கப்பட்டுகிறது. பராந்தகனைத்தவிர, ஆதித்தனுக்கு கன்னரதேவர் என்ற மற்றொரு மகனும் இருந்தான்.
குறிப்புகள்
பகுப்பு:இடைக்காலச் சோழ அரசர்கள் பகுப்பு:இந்திய அரசர்கள்
தி ரீடர் (திரைப்படம்)
தி ரீடர்  என்பது, இதே பெயரில் பெர்ன்ஹார்ட் ஷிலின்க் என்பவர் 1995 ஆம் ஆண்டு எழுதிய ஜெர்மன் நாவலின் அடிப்படையில் எடுக்கப்பட்ட 2008 ஆம் ஆண்டு ஜெர்மன் நாடகீயத் திரைப்படமாகும். டேவிட் ஹரேவால் எழுதப்பட்ட திரைப்படத் தழுவல் ஸ்டாபன் டால்ட்ரே என்பவரால் இயக்கப்பட்டது. ரால்ஃப் ஃபின்னஸ் மற்றும் கேட் வின்ஸ்லெட் ஆகியோர் இளம் நடிகரான டேவிட் கிராஸூடன் நடித்திருந்தனர். இது தயாரிப்பாளர்களான அந்தோணி மிங்கெல்லா மற்றும் சிட்னி பொல்லக் ஆகிய இருவருக்கும் கடைசி படம், இருவருமே படம் வெளிவருவதற்கு முன்பு இறந்துவிட்டனர். 2007 ஆம் ஆண்டு செப்டம்பரில் ஜெர்மனியில் இதனுடைய தயாரிப்பு தொடங்கியது, இதனுடைய வெளியீடு 2008 ஆம் ஆண்டு டிசம்பர் 10 இல் வரம்பிற்குட்பட்ட பதிப்புக்களாக வெளியிடப்பட்டது.
இந்தத் திரைப்படம் 1950களின் பிற்பகுதியில் பருவ வயதினராக இருக்கின்ற, தன்னைவிட வயதில் மூத்த ஹன்னா ஸ்மித்ஸ் என்ற ஒரு பெண்ணுடன் உறவுகொண்டிருக்கும் ஒரு ஜெர்மன் வழக்கறிஞரான மைக்கேல் பெர்கின் கதையைக் கூறுகிறது, இந்தப் பெண் இரண்டாம் உலகப் போருக்குப் பிந்தைய ஆண்டுகளில் நாஸி வதைமுகாமில் காவலாளியாக இருந்ததனால் ஏற்பட்ட போர்க் குற்றங்கள் விசாரணையில் பிரதிவாதியாக சேர்க்கப்பட்ட பின்னர் காணாமல் போகிறார். ஹன்னா கடந்தகால நாஸி ஆட்சியைக் காட்டிலும் மிக மோசமானது என்று கருதும் ஒரு ரகசியத்தை பாதுகாத்து வைத்திருப்பதை மைக்கேல் உணர்ந்துகொள்கிறார் - அந்த ரகசியம் வெளிப்படுத்தப்பட்டிருந்தால் அது விசாரணையில் ஹன்னாவுக்கு உதவியிருக்கும்.
வின்ஸ்லெட்டும் இளம் மைக்கேலாக நடித்திருந்த டேவிட் கிராஸூம் அவர்களுடைய நடிப்பிற்காக நிறைய பாராட்டுதல்களைப் பெற்றனர். இந்தத் திரைப்படத்தில் தனது பாத்திரத்திற்காக வின்ஸ்லெட் பாராட்டுதலைப் பெற்றார் என்பதோடு சிறந்த துணை நடிகைக்கான கோல்டன் குளோப் விருது, சிறந்த நடிகைக்கான பாஃப்தா விருது, சிறந்த துணை நடிகைக்கான ஸ்க்ரீன் ஆக்டர்ஸ் கில்ட் விருது மற்றும் 81வது அகாடமி விருதுகளில் சிறந்த நடிகைக்கான அகாடமி விருது ஆகியவற்றையும் வென்றார். இந்தத் திரைப்படம் சிறந்த திரைப்படத்திற்கான அகாடமி விருது உட்பட மற்ற முக்கியமான விருதுகளுக்கும் பரிந்துரைக்கப்பட்டது.
கதைக்கரு
மைக்கேல் பெர்க் (ரால்ஃப் ஃபின்னஸ்) தன்னுடன் இரவைக் கழித்த பெண்ணுக்காக காலை உணவு தயார் செய்வதிலிருந்து 1995 ஆம் ஆண்டு பெர்லினில் தி ரீடர் தொடங்குகிறது. அந்தப் பெண் சென்றபிறகு, ஒரு எஸ்-பான் கடந்துசெல்வதை மைக்கேல் கவனிக்கிறார், அவருடைய நினைவு 1958 ஆம் ஆண்டு நியூஸ்டாட் டிராமிற்கு பின்னோக்கிச் செல்கிறது. தனக்கு உடல்நிலை சரியில்லாமல் இருப்பதால் வெளியில் ஓடிவரும் இளம் மைக்கேல் (டேவிட் கிராஸ்) தெருவில் சுற்றிக்கொண்டிருக்கிறார், முடிவில் தான் வாந்தியெடுத்ததற்கு அருகிலிருக்கும் அடுக்குமாடிக் குடியிருப்பிற்கு அருகாமையில் இருக்கும் நுழைவாயிலில் நின்றுவிடுகிறார். டிராம் நடத்துனரான ஹன்னா ஸ்மித்ஸ் (கேட் வின்ஸ்லெட்), உள்ளே வந்து அவர் வீடுதிரும்ப உதவுகிறார்.
ஸ்கார்லட் காய்ச்சலுக்கு சிகிச்சை பெறும் மைக்கேல் அடுத்த மூன்று மாதங்களுக்கு வீட்டில் ஓய்வெடுத்தாக வேண்டியிருக்கிறது. அதிலிருந்து மீண்டபிறகு அவர் ஹன்னாவைப் பார்க்க வருகிறார். 36 வயதான ஹன்னா அவருடன் உடலுறவு கொண்டு அந்த 15 வயது பையனுடன் காதல் உறவு கொள்ளத் தொடங்குகிறார். அவளுடைய அடுக்குமாடிக் குடியிருப்பில் அவர்களுடைய காதல் விவகாரங்களின்போது தான் படித்துவரும் தி ஒடிஸி, தி லேடி வித் தி லிட்டில் டாக் , அட்வென்ச்சர்ஸ் ஆஃப் ஹக்கில்பெர்ரி ஃபின் மற்றும் டின்டின் போன்ற இலக்கியப் படைப்புகளை அவர் அவளுக்குப் படித்துக்காட்டுகிறார். ஒரு சைக்கிள் பயணத்திற்குப் பின்னர் அந்த டிராம் நிறுவனத்தில் அவர் ஒரு எழுத்தர் பணிக்கு பதவி உயர்த்தப்படுகிறார். அவர் எந்தத் தடயத்தையும் விட்டுச்செல்லாமல் திடீரென்று மாறிச் சென்றுவிடுகிறார்.
வழக்கறிஞராக இருக்கும் பருவ வயது மைக்கேலைப் பார்த்தபிறகு பார்வையாளர்கள் அவரை (மீண்டும் டேவிட் கிராஸ் நடித்தது) ஹைடல்பெர்க் பல்கலைக்கழக சட்டப் பள்ளியில் 1966 ஆம் ஆண்டு பார்க்கின்றனர். வதைமுகாமில் உயிர் தப்பியவரான பேராசிரியர் ரால் (புருனோ கன்ஸ்) நடத்தும் சிறப்பு கருத்தரங்கின் ஒரு பகுதியாக அவர் ஒரு விசாரணையில் கலந்துகொள்கிறார் (ஃபிராங்பர்ட் ஆஸ்விட்ச் விசாரணைகள் போன்றது) இந்த விசாரணை 1944 ஆம் ஆண்டு ஆஸ்விட்ச் வெளியேற்றத்தைத் தொடர்ந்து டெத் மார்ச்சில் எஸ்எஸ் காவலாளிகளாக இருந்த பெண்கள் 300 யூதப் பெண்களை எரியும் தேவாலயத்தில் வைத்து கொலை செய்த குற்றச்சாட்டு குறித்தது. ஹன்னாவும் இதில் ஒரு பிரதிவாதியாவார்.
அதிர்ச்சியுற்ற மைக்கேல் முன்பிருந்த வதைமுகாமை தானே சென்று பார்க்கிறார். இந்த விசாரணை கருத்தரங்கைப் பிரிக்கிறது, ஒரு மாணவர் இதில் உருவாகியிருக்கும் தீய விஷயங்களைக் தவிர இதிலிருந்து கற்றுக்கொள்ள ஒன்றுமில்லை என்று கோபமாக கூறுகிறார், இந்த விஷயத்தில் செயலற்று போனதற்காக பழம் தலைமுறையைச் சேர்ந்த ஜெர்மானியர்கள் தங்களைத் தாங்களே கொன்று கொல்ல வேண்டும் என்றும் கூறுகிறார்.
இலானா மேதர் (அலெக்ஸாண்ட்ரா மரியா லாரா) என்பவரின் சாட்சியமே முக்கிய ஆதாரமாக இருக்கிறது, இவரும், இதே நீதிமன்றத்தில் சாட்சியமளிக்கும் அவருடைய தாயாரும் உயிர் தப்பியது குறித்து ஒரு வாழ்க்கை வரலாற்றுக் குறிப்பை எழுதியிருக்கிறார். தன்னுடைய சக பிரதிவாதிகளைப் போன்று அல்லாமல், ஹன்னா ஆஸ்விட்ச் ஒரு சி்த்திரவதை முகாம் என்பதை ஒப்புக்கொள்கிறார் என்பதோடு ஒவ்வொரு மாதமும் விஷ வாயு செலுத்தி கொல்ல தான் பத்து பெண்களை தேர்வுசெய்ததையும் ஒப்புக்கொள்கிறார். மற்ற பிரதிவாதிகள் நெருக்கடி அளித்தபோதிலும் அவர் தேவாயலத்தில் ஏற்பட்ட தீ குறித்து பொறுப்பேற்க மறுக்கிறார், ஆனால் பின்னர் கையெழுத்துப்படி மாதிரியைத் தரும்படி கேட்கப்பட்ட பின்னர் அதற்கு உடன்படுவதைக் காட்டிலும் அந்தக் குற்றச்சாட்டை ஒப்புக்கொள்கிறார்.
பிறகுதான் மைக்கேல் ஹன்னாவின் ரகசியத்தைத் தெரிந்துகொள்கிறார்: அவர் ஒரு செயல்பாட்டுரீதியான கல்வியறிவில்லாதவர் என்பதோடு அதைத் தன்னுடைய வாழ்நாள் முழுவதும் மறைத்து வந்திருக்கிறார். அவர்தான் அந்த அறிக்கையை எழுதியதாக கூறும் மற்ற பெண் காவலாளிகள் இந்தக் குற்றச்சாட்டை ஹன்னாவின் மீது சுமத்திவிடும்விதமாக பொய் சொல்கின்றனர். பிரதிவாதிகளுள் ஒருவருக்கு உதவக்கூடிய சாதகமான தகவல் தன்னிடம் இருப்பதாக மைக்கேல் ராலிடம் தெரிவிக்கிறார், ஆனால் இதை அவர் வெளிப்படுத்திக்கொள்வதைத் தவிர்க்க விரும்புவதால் என்ன செய்வது என்பது உறுதியாகத் தெரியவில்லை. கடந்த காலத்திலிருந்து எதுவும் கற்றுக்கொள்ளவில்லை என்றால் இந்த கருத்தரங்கை நடத்துவதில் எந்தப் பயனும் இல்லை என்று ரால் அவரிடம் கூறுகிறார்.
தன்னுடைய ஒப்புதலுக்காக ஹன்னா ஆயுள் தண்டனை பெறுகிறார் ஆனால் தேவாயல மரணங்களில் உண்மையற்ற தலைமையேற்பு பாத்திரத்திற்காக, அதேசமயம் மற்ற பிரதிவாதிகள் குறுகியகால தண்டனையே பெறுகின்றனர். அதேநேரத்தில் மைக்கேல் திருமணம் செய்துகொள்கிறார், ஒரு மகள் இருக்கிறாள், விவாகரத்தும் செய்துகொள்கிறார். தான் காதல் உறவு கொண்டிருந்த காலத்திலிருந்த புத்தகங்கள் மற்றும் குறிப்புக்களை மீண்டும் தேடிக் கண்டுபிடிக்கிறார், அவர் தான் படிப்பதை ஒரு டேப் ரெக்கார்டரில் பதிவுசெய்கிறார். அவர் அந்த கேஸட் டேப்கள், ஒரு டேப் ரெக்கார்டர் மற்றும் புத்தகங்களை ஹன்னாவிற்கு அனுப்பி வைக்கிறார். ஏறத்தாழ ஹன்னா படிக்கவும் எழுதவும் கற்றுக்கொண்டு அவருக்கு மறுகடிதம் எழுதுகிறார்.
மைக்கேல் பதில் எழுதவோ அல்லது அவரைச் சென்று பார்க்கவோ இல்லை, ஆனால் டேப்களை அனு்பபிக்கொண்டே இருக்கிறார், 1988ஆம் ஆண்டில் சிறை அலுவலர் (லிண்டா பாஸட்) அவரைத் தொலைபேசியில் தொடர்புகொண்டு வரவிருக்கும் ஹன்னாவின் விடுதலையைத் தொடர்ந்து அவரை சமூகத்தினரிடையே கொண்டுசெல்ல உதவுமாறு அவரிடம் கேட்டுக்கொள்கிறார். அவர் ஹன்னாவுக்கு ஒரு இடத்தையும் வேலையையும் வாங்கித்தந்து இறுதியாக அவரை சந்திக்கிறார். அவர்கள் 30 வருடங்களுக்குப் பின்னர் சந்தித்த பிறகு, அவருக்கு வெகுதொலைவான சில விஷயங்கள் நினைவுக்கு வருகின்றன, தன்னுடைய கடந்தகாலத்திலிருந்து ஹன்னா கற்றுக்கொண்டது என்ன என்ற போராட்டமும் அவருக்குள்ளாக தோன்றுகின்றது. இரண்டு முடிவுகளுமே ஏமாற்றமளிப்பவையாக இருக்கின்றன. ஹன்னாவின் விடுதலைக்கு முந்தைய இரவில் அவர் தூக்குமாட்டிக்கொள்கிறார், ஒரு தேநீர் புட்டியில் பணத்தையும் மேக்கேலுக்கான ஒரு குறி்ப்பையும் வி்ட்டுச் செல்கிறார், அந்தக் குறி்ப்பில் தேநீர்க் புட்டியிலிருக்கும் பணத்தையும் வங்கியில் இருக்கும் பணத்தையும் இலானாவிடம் கொடுத்துவிடும்படி கேட்டுக்கொள்கிறார்.
மைக்கேல் நியூயார்க்கிற்கு பயணமாகிறார். அவர் இலானாவை (லெனா ஓலின்) சந்தித்து ஹன்னாவுடனான தன்னுடைய கடந்தகால உறவை மன்னிக்கும்படி கேட்டுக்கொள்கிறார். அவரிடம் ஹன்னாவின் தற்கொலைக் குறிப்பைப் பற்றிக் கூறுகிறார், ஹன்னா தன்னுடைய வாழ்நாள் முழுவதிலும் கல்வியறிவற்றவராக இருந்திருக்கிறார் என்றும் கூறுகிறார். முகாம்களிலிருந்து தெரிந்துகொள்வதற்கு எதுவுமில்லை என்று இலானா மைக்கேலிடம் கூறுகிறார். முதியோர் கல்விக்கு முயற்சிக்கும் நிறுவனத்திற்கு குறிப்பாக யூதர்களுக்கு அந்தப் பணத்தைக் கொடுத்துவிடலாம் என்று மைக்கேல் பரிந்துரைக்கிறார், அவர் ஒப்புக்கொள்கிறார். அந்த தேநீர் புட்டி தான் இருந்த ஆஸ்விட்சில் தன்னிடமிருந்து திருடப்பட்டதுபோன்று இருப்பதால் அதை மட்டும் இலானா தன்னிடமே வைத்துக்கொள்கிறார்.
இந்தத் திரைப்படம் மைக்கேல் தன்னுடைய மகள் ஜூலியாவை ஹன்னாவின் கல்லறைக்கு கூட்டிச்சென்று அவளுடைய கதையைச் சொல்லத் தொடங்குவதோடு முடிகிறது.
தயாரிப்பு
பெர்லின் மற்றும் கோர்லிட்ச் நகரங்களில் படப்பிடிப்புகள் நடந்தன ஜூலை 14இல் கோலோன் நகரில் படப்பிடிப்பு முடிவுற்றது. படத் தயாரிப்பாளர்கள் ஜெர்மனி ஃபெடரல் பிலிம் போர்டிடமிருந்து 718,752 அமெரிக்க டாலர்களைப் பெற்றனர். மொத்தத்தில் இந்த ஸ்டுடியோ பிரதேசம் மற்றும் உள்நாட்டு மானியங்களிடமிருந்து 4.1 மில்லியன் அமெரிக்க டாலர்களைப் பெற்றது.
இந்தத் திரைப்படம் ஜெர்மன் மொழியைக் காட்டிலும் ஆங்கிலத்திலேயே படமாக்கப்பட வேணடும் என்று ஷிலின்க் வலியுறுத்தினார், நூற்றாண்டின் மத்தியப் பகுதிக்கு அப்பால் சென்றுவிட்ட இனப்படுகொலைக்குப் பிந்தைய சமூகத்தில் வாழ்பவர்களை கேள்வி கேட்பதுபோல் தோன்றியது இதற்கு காரணமாக இருந்தது. டால்ட்ரி மற்றும் ஹாரே ஆகியோர் ஷ்லின்குடன் நாவலில் இருந்த பகுதிகளுக்கு சென்றனர், ஜெர்மானிய வரலாற்றில் இருந்த அந்தக் காலகட்டத்தைப் பற்றிய ஆவணப்படங்களைப் பார்த்தனர், அந்த முகாம்களின் எஸ்எஸ் காவலாளிகளாக் இருந்த பெண்களைப் பற்றிய புத்தகங்களையும் கட்டுரைகளையும் படித்தனர். நாவலில் இருக்கும் நீண்ட உட்புற ஒருகுரலை அளிப்பதற்கு குரல்வழி விவரணையைப் பயன்படுத்துவதை ஏற்க மறுத்த ஹாரே முடிவையும் மாற்றினார், இதனால் மைக்கேல் ஹன்னாவின் கதையை தன்னுடைய மகளுக்கு சொல்ல ஆரம்பிக்கிறார். "சக்திவாய்ந்த தொடர்புசாதனமான இலக்கியத்திற்கானது இது, மற்ற நேரங்களில் இது தகவல்தொடர்பிற்கான மாற்றாக இருந்திருக்கிறது," என்று அவர் விளக்கினார்.
ஃபியன்னஸ், ஓலின் மற்றும் வின்ஸ்லெட் தவிர்த்த பிரதான பாத்திரங்கள் கிரஸின் தொனியை பிரதி செய்ய முயற்சித்தனர், அவர் அப்போதுதான் இந்தத் திரைப்படத்திற்காக ஆங்கிலத்தைக் கற்றுக்கொண்டிருந்தார்.
கிரிஸ் மென்ஜஸ் ஒளிப்பதிவாளராக ரோஜர் டீகின்ஸிற்குப் பதிலாக மாற்றப்பட்டார்.
திரைப்படத்தின் தயாரிப்பாளர்களுள் ஒருவரான ஸ்காட் ரூடின் திரைப்படத்தின் வெளியீட்டுத் தேதி குறித்த பிரச்சினையால் தயாரிப்பிலிருந்து விலகினார், அவருடைய பெயர் பட்டியலிலிருந்து நீக்கப்பட்டது. ரூடின் ஹார்வி வெய்ன்ஸ்டீனிடமிருந்து வேறுபட்டார் "ஏனென்றால் வின்ஸ்லெட் நடித்திருந்த டவுட் மற்றும் ரெவல்யூஷனரி ரோட் ஆகியவற்றோடு ஆஸ்காருக்கு முயற்சிக்க விரும்பவில்லை." கேட் வின்ஸ்லெட் தி ரீடர் திரைப்படத்திற்கான அகாடமி விருதுகளுக்கான சிறந்த நடிகை விருதை வென்றார், இந்தத் திரைப்படத்திற்காக அவர் சிறந்த துணை நடிகைக்கான கோல்டன் குளோப் விருதை வென்றிருந்தார். "இரண்டு திரைப்படங்களுக்கும் சிறந்த நடிகைக்கான விருதுக்கு வின்ஸ்லெட் பரிந்துரைக்கப்பட முடியாதவர் என்பதால் வெய்ன்ஸ்டீன் கோ. ஒரு அன்பிற்காக அவரை தி ரீடர் திரைப்படத்திற்கான துணை நடிகை விருதுக்கு மாற்றினார்" என்று மார்க் காரோ எழுதினார்.
பாலுறவுக் காட்சிகள் டேவிட் கிராஸ் 18 வயதைக் கடந்த பின்னர் கடைசியாக படம்பிடிக்கப்பட்டன.
வெளியீடு
2008 ஆம் ஆண்டு டிசம்பர் 10இல் தி ரீடர் வரம்பிற்குட்பட்டு 8 திரையரங்குகளில் மட்டும் வெளியிடப்பட்டது என்பதுடன் உள்நாட்டு பாக்ஸ் ஆபீஸில் மட்டும் தொடக்க வார முடிவில் 168,051 அமெரிக்க டாலர்கள் நிகர வருமானத்தைப் பெற்றது. இந்தப் படம் 2009 ஆம் ஆண்டு ஜனவரி 30 இல் பரவலாக வெளியிடப்பட்டு உள்நாட்டு பாக்ஸ் ஆபீஸில் 2,380,376 அமெரிக்க டாலர்கள் நிகர வருவாயைப் பெற்றது. இந்தப் படத்தின் மிகப்பரவலான வெளியீடு கேட் வின்ஸ்லெட் ஆஸ்கார் வென்றதற்குப் பிந்தைய வார இறுதியில் 2009 ஆம் ஆண்டு பிப்ரவரி 27 இல் 1203 திரையரங்குகளில் வெளியிடப்பட்டது.
2009 ஆம் ஆண்டு செப்டம்பர் 4 வரை இந்தத் திரைப்படம் உள்நாட்டு பாக்ஸ் ஆபீஸில் 34,194,407 அமெரிக்க டாலர்கள் மற்றும் உலகம் முழுவதிலும் 108,709,522 அமெரிக்க டாலர்களை நிகர வருவாயாகப் பெற்றது. இந்தத் திரைப்படம் 2009 ஆம் ஆண்டு ஏப்ரல் 14 (டிவிடி) மற்றும் ஏப்ரல் 28 (புளூ-ரே) இல் அமெரிக்காவில் வெளியிடப்பட்டது, பிரிட்டனின் இந்த இரண்டு பதிப்புக்களும் 2009 ஆம் ஆண்டு மே 25 இல் வெளியிடப்பட்டன. ஜெர்மனியில் இரண்டு டிவிடி பதிப்புக்களும் (ஒரு வட்டு மற்றும் இரண்டு வட்டு சிறப்புப் பதிப்பு) மற்றும் புளுரே ஆகிய இரண்டும் 2009 ஆம் ஆண்டு செப்டம்பர் 4 இல் வெளியிடப்பட்டன.
வரவேற்பு
இந்தத் திரைப்படத்திற்கான விமர்சன வரவேற்பு ரோட்டன் டொமாட்டோஸில் 62 சதவிகித வாக்குகளைப் பெற்று நேர்மறையான விஷயங்களும் கலந்து காணப்பட்டது. இந்தத் திரைப்படம் நல்ல முறையில் இயல்பானதாகவும் நாடகீயமானதாகவும் இருக்கிறது ஆனால் இது "உட்புற மூளையில் தாக்கமேற்படுத்துவதாக இல்லாமல் மேற்புற மூளையை மட்டும் பாதிக்கச் செய்வதாக இருந்துவிடுகிறது" என்று வெரைட்டி எழுதியது. தி நியூயார்க் டைம்ஸைச் சேர்ந்த மனோலா டார்கிஸ் இந்தத் திரைப்படத்தின் பின்னணி கட்டமைப்பு குறித்தும் குரூரமான விஷயத்தை கலைத்துவமாக கையாளும் நோக்கம் குறித்தும் அதிக விமர்சனங்களைச் செய்தார். "...கலாப்பூர்வமாக சிந்தப்பட்ட கண்ணீரோடு தன்னுடைய பயங்கரத்தை மூடிமறைக்கும் படுகொலையைப் பற்றிய மற்றும் ஒரு படுகொலை முகாம் காவலாளிக்கு கருணை காட்ட நம்மைக் கேட்டுக்கொள்ளும் மற்றொரு திரைப்படத்தை யார் விரும்பினார்கள் அல்லது யாருக்கு வேண்டியிருந்தது என்பது உங்களுக்கு ஆச்சரியமாக இருக்கலாம். இந்தத் திரைப்படம் உண்மையில் படுகொலையைப் பற்றியது அல்ல என்றும், அதனுடைய நிழலில் வளர்ந்துவிட்ட ஒரு தலைமுறையைப் பற்றியது என்றும் நீங்கள் வாதிடலாம், இதைத்தான் இந்தப் புத்தகமும் வலியுறுத்துகிறது. ஆனால் இந்தத் திரைப்படம் படுகொலையைப் பற்றியதும் அல்ல அதனுடைய புராணீகத்தோடு தொடர்புடைய ஜெர்மானியர்களைப் பற்றியதும் அல்ல: ஒவ்வொரு புதிய சுவைமிக்க இடைச்செருகல்களோடும் வெளுத்தபடியே இருக்கும் வரலாற்றுப் பேரழிவு குறித்து பார்வையாளர்களை நல்லுணர்வு கொள்ளச் செய்வதாகும்." லாஸ் ஏஞ்சல்ஸ் டைம்ஸிற்கு எழுதும் பேட்ரிக் கோல்ட்ஸ்டீன், "இந்தப் படத்தின் மிகப்பெரிய பிரச்சினை என்னவெனில் அதனுடைய மூலாதாரத்தின் சில்லிடவைக்கும் தீவிரத்தன்மையை இது முற்றிலும் கைக்கொள்ளவில்லை என்பதுதான்" என்று எழுதியதோடு, "பெரிய அளவிற்கு மந்தமான முன்னாலேயே ஏற்பட்டுவிடம் எதிர்வினை" என்பதை திரைப்பட விமர்சகர்கள் பலரும் விமர்சித்திருந்ததையும் குறிப்பிட்டார்.
ஹன்னாவின் கல்வியறிவின்மை குறித்த இந்தத் திரைப்படத்தின் நிலைப்பாட்டை ரான் ரோஸன்பாம் அதிகம் விமர்சித்திருந்தார். "கல்வியறிவின்மையின் குற்றச்சாட்டிலிருந்து விடுவிப்பதற்கு மிக மிக அவமானகரமான விஷயங்கள் செய்யப்பட்டிருக்கின்றன -300 பேரை எரித்துக் கொல்வதற்கு படிக்கும் திறமை தேவையில்லை என்பது உண்மை என்றாலும்கூட- நாவலின் சில போற்றுதலுக்குரிய பகுதிகள் (கேலிக்கூத்தான விஷயங்களோடு உடன்படுபவர்களால், ஏனென்றால் இது "உன்னதமானதாகவும்" "ஆழம் மிகுந்ததாகவும்" அறிவிக்கப்பட்டுவிட்டதனால் இருக்கலாம்) படுகொலைகளைகளில் பங்கேற்பதைக் காட்டிலும் கல்வியறிவின்மையே மிகவும் அவமானகரமான விஷயம் என்பதை வலியுறுத்துவதாக இருக்கிறது... 300 பேர் பூட்டப்பட்ட கதவுகளுக்குப் பின்னால் எரிந்துகொண்டிருக்கிறார்கள், அவர்கள் தப்பித்துவிடாமல் இருக்க நீங்கள் காவலாக இருக்கிறீர்கள், அவர்களின் மங்கிப்போன அமைதியான கூக்குரலைக் கேட்பதைக் காட்டிலும் படிக்கும் திறனின்மை என்பது மிகவும் அவமானகரமானது. இருப்பினும் இதைத்தான் ஹன்னா செய்தார், இது திரைப்படத்தில் காட்டப்படவில்லை."
தி ஹாலிவுட் ரிப்போர்ட்டரைச் சேர்ந்த கிர்க் ஹனிகட் மிகவும் பண்பானவர், இந்தத் திரைப்படம் "நன்றாக சொல்லப்பட்ட வயதுக்கு வரும் கதை" ஆனால் படுகொலை குறித்த சிக்கலான விமர்சனக் கேள்விகளை எழுப்பியது "அசௌகரியமாக" இருக்கிறது என்று குறி்பபிட்டார். அவர் வின்ஸ்லெட்டையும் கிராஸையும் "துணிச்சலான, தீவிர நடிப்பை" வழங்கியதற்காக பாராட்டினார் என்பதோடு ஓலின் மற்றும் கன்ஸ் ஆகியோர் "நினைவுகூறத்தக்க தோற்றத்தை" வழங்கியதையும் குறிப்பிட்டார். ஒளிப்பதிவாளர்களான கிரிஸ் மென்ஜஸ் மற்றும் ரோஜர் டீகின்ஸ் ஆகியோர் இந்தத் திரைப்படத்திற்கு "அருமையான தொழில்முறை மேற்பூச்சை" வழங்கியிருக்கின்றனர் என்றும் அவர் எழுதினார். மன்க்ஸ் இண்டிபெண்டன்டைச் சேர்ந்த காம் ஆண்ட்ரூவும் இதற்கு அதிக மதிப்பெண்களை அளித்தார் என்பதோடு "மிதமிஞ்சிய மென்னுணர்வு அல்லது நாடகீயமாக மாறிவிடுவதற்கு எண்ணிலடங்கா வாய்ப்புக்களைக் கொண்டிருக்கிறது என்பதுடன் ஒவ்வொருவரையும் தடுத்து நிறுத்திவிடவும் செய்கிறது, இது இந்தத் திரைப்படத்தில் நீங்கள் எதைப் பாராட்டுவது என்பதை நீங்கள் அறிந்துகொண்டுவிடாமலேயே செய்துவிடுகிறது".
ஹஃபிங்டன் போஸ்டைச் சேர்ந்த தெல்மா ஆடம்ஸ், தான் தவறான முறை என்று அழைக்கும் ஹன்னாவுக்கும் மைக்கேலுக்கும் இடையிலான உறவை இந்தத் திரைப்படத்தில் உள்ள வேறு எந்த வரலாற்றுக் கேள்விகளைக் காட்டிலும் மிகவும் தொந்தரவுபடுத்துவதாக காண்கிறார்: மைக்கேல் தவறான உறவின் பலி, அவரை அப்படிப் பயன்படுத்தியவர் தீஞ்சுவைகொண்ட ஓய்வுபெற்ற ஆஸ்விட்ச் காவலாளியாக இருந்திருக்கிறார். நீங்கள் அவர்களுடைய காதலையும் அதன் விளைவுகளையும் இரண்டு தலைமுறை ஜெர்மானியர்கள் குற்ற உணர்வை ஒன்றிலிருந்து மற்றொன்றிற்கு மாற்றித்தரும் உருவகம் எனலாம், ஆனால் அது பட உருவாக்குநர்களான டால்ரியும் ஹாரேவும் பாலுறவுக் காட்சிகளை மிகவும் அனுபவித்து உருவாக்கியதற்கு விளக்கமாகாது ௦- சுவைமிக்கதாக எடுக்கப்பட்டுவிட்ட இதனை பார்வையாளர்கள் குழந்தைகள் பாலுறவுத் திரைப்படமாக பார்க்க மாட்டார்கள். இதுகுறித்து கேட்கப்பட்டபோது பதிலளித்த ஹாரே இதை " மிகவும் ஏளனத்துக்குரிய விஷயம் ... இது துல்லியமாக என்னவாக மாறிவிடவில்லை என்பதற்கு நாங்கள் மிகவும் ஆழமாகச் சென்று உறுதிசெய்திருக்கிறோம். அந்தப் புத்தகம் மிக மிக பரவசம் அளிப்பதாக இருந்தது." என்று கூறியிருக்கிறார். மேலும் டால்ரேவும், "சிக்கலான, புரிந்துகொள்ளமுடியாது மற்றும் கட்டுப்படுத்துகின்ற ஒரு வயதில் மூத்த ஒரு பெண்ணுடன் காதலில் விழும் ஒரு இளைஞன் அவன். அதுதான் கதை."
2008 ஆம் ஆண்டின் சிறந்த திரைப்படங்கள் என்ற பல விமர்சகர்கள் பட்டியலிலும் இது முன்னணி இடத்தைப் பிடித்தது. தி நியூயார்க் அப்சர்வரின் ரெக்ஸ் ரீட் இந்தத் திரைப்படத்தை 2008 ஆம் ஆண்டின் இரண்டாவது சிறந்த படம் என்றார். தி ஹாலிவுட் ரிப்போர்ட்டரின் ஸ்டீபன் ஃபர்பர் இதை 2008 ஆம் ஆண்டின் நான்காவது சிறந்த திரைப்படம் என்றார். தி ஏ.வி.கிளப்பின் தாஷா ராபின்ஸன் இதை 2008 ஆம் ஆண்டின் எட்டாவது சிறந்த திரைப்படம் என்றார், சிகாகோ சன் டைம்ஸின் ரோஜர் எபெர்ட் இதை தனது தரவரிசைப்படுத்தாத 20 படங்கள் பட்டியிலில் சேர்த்திருந்தார்.
இந்தத் திரைப்படத்தில் கேட் வின்ஸ்லெட்டின் நடிப்பிற்காக சிறப்புப் பாராட்டுதல்கள் கிடைத்தன, கோல்டன் குளோப், கிரி்ட்டிக்ஸ் சாய்ஸ் விருது, ஸ்க்ரீன் ஆக்டர்ஸ் கில்ட் விருது, பாஃப்தா மற்றும் இறுதியாக சிறந்த நடிகைக்கான அகாடமி விருது உள்ளிட்ட 2008/2009 ஆம் ஆண்டு விருதுகளையும் அவர் பெற்றார்.
வெளிப்புற இணைப்புகள்
பகுப்பு:2008 திரைப்படங்கள் பகுப்பு:ஆங்கிலத் திரைப்படங்கள் பகுப்பு:பாஃப்டா விருதினை வென்ற திரைப்படங்கள் பகுப்பு:அமெரிக்கத் திரைப்படங்கள் பகுப்பு:கூகுள் தமிழாக்கம்-ஆங்கிலத் திரைப்படம்
சீலஸ் பைலோபா
சீலசு பைலோபா (Zelus biloba) என்பது அமெரிக்க மாநிலமான புளோரிடாவில் காணப்படும் கொலைகார பூச்சிகளில் ஓர் வகையாகும்.
மேற்கோள்கள்
பகுப்பு:கணுக்காலிகள் பகுப்பு:பூச்சிகள் பகுப்பு:முதுகெலும்பிலிகள்
இடையத்தாங்குடி அய்யனார் கோயில்
இடையத்தாங்குடி அய்யனார் கோயில் தமிழ்நாட்டில் அரியலூர் மாவட்டம், இடையத்தாங்குடி என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் சிவாகம முறைப்படி ஒருகாலப் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
கெலிக்ஸ் நியுகுலா
கெலிக்சு நியுகுலா (Helix nucula) என்பது காற்றில் சுவாசிக்கும் நிலத்தில் வாழும் வயிற்றுக்காலி மெல்லுடலியாகும். இது கெலிசிடே குடும்பத்தினைச் சார்ந்தது. நத்தையிலார் ஈ. நியூபெர்ட்டின் கூற்றுப்படி, இந்த சிற்றினத்தினை வகைப்படுத்தல் மிகவும் சிக்கலானது. இந்தச் சிற்றினம் கெலிக்சு பிகுலினா சிற்றினத்துடன் ஒத்திருப்பதால் தவறுதலாக அடையாளம் காண வாய்ப்புள்ளது.
பரவல்
''கெ. நியுகுலா'' நில நத்தை முக்கியமாகத் துருக்கியின் தெற்கு மற்றும் மேற்கு கடற்கரைகள் மற்றும் கிரேக்கத்தின் ஏஜியன் தீவுகளுக்கு அருகிலுள்ள பகுதிகளில் வாழ்கிறது. இவை பெரும்பாலும் துருக்கி மற்றும் கிரேக்கப் பகுதிகளில் மட்டுமே காணப்படுவதாக அறியப்பட்டிருந்தாலும், கிரீட்டின் உள்ளூர் மொழியில் "பார்பராசோஸ் " அல்லது "பெர்பரோஸ் " என்று அழைக்கப்படுவதால் இவை பார்பேரியாவிலிருந்து (வட ஆபிரிக்கா) வந்தவை எனக் கூறலாம்.
ஆம்சுட்ராங்கைட்டு
ஆம்சுட்ராங்கைட்டு (Armstrongite) (CaZr[Si6O15]·3H2O) என்ற மூலக்கூற்று வாய்ப்பாட்டால் விவரிக்கப்படும் ஒரு சிலிக்கேட்டு கனிமம் ஆகும்.
கண்டுபிடிப்பு
ஆம்சுட்ராங்கைட்டு முதன்முதலில் 1973 ஆம் ஆண்டு மங்கோலியாவின் ஒம்னோகோவி மாகாணத்தில் உள்ள கான்போக் மாவட்டத்தின் டோரோசுனைல் அணற்பாறைகளில் நடந்த நிகழ்விலிருந்து தோன்றியது. இது அமெரிக்க விண்வெளி வீரர் நீல் ஆம்சுட்ராங்கின் நினைவாக பெயரிடப்பட்டது.
மேற்கோள்கள்
பகுப்பு:கால்சியம் கனிமங்கள் பகுப்பு:சிலிக்கேட்டு கனிமங்கள் பகுப்பு:ஒற்றைச்சரிவச்சுக் கனிமங்கள் பகுப்பு:சிர்க்கோனியம் கனிமங்கள் பகுப்பு:ஐதரேட்டுகள் பகுப்பு:பைல்லோ சிலிக்கேட்டுகள்
ஒட்டுண்ணியை அடைகாத்தல்
ஒட்டுண்ணியை அடைகாத்தல் (Brood parasite) என்பது ஒரு உயிரினம் தன் இளம் உயிரினத்தை வளர்ப்பதற்கு மற்ற உயிரினங்களைச் சார்ந்திருப்பதைக் குறிப்பதாகும். இத்தந்திரம் பறவைகள், பூச்சிகள் மற்றும் மீன்களிடையே காணப்படுகிறது. ஒட்டுண்ணியானது தன் இன அல்லது மற்ற இன ஓம்புயிர்களை, தன் இளம் உயிரினங்களை அவற்றின் இளம் உயிரினங்களாகப் பாவித்து வளர்க்கச் சார்ந்திருக்கிறது. thumb|ஒரு [[ஐரோப்பிய ஆசிய நாணல் கதிர்க்குருவி ஒரு சாதாரண குயிலை வளர்க்கிறது .]]
ஆலங்குடி ஊராட்சி (அம்மாப்பேட்டை)
மேற்கோள்கள்
பகுப்பு:தஞ்சாவூர் மாவட்ட ஊராட்சிகள்
ஒட்டுண்ணியை அடைகாத்தல்
உசாத்துணை
பகுப்பு:பறவையியல்
கிழக்கு கானோவெர் நகரியம், நியூ செர்சி
கிழக்கு கானோவெர் நகரியம் ( East Hanover Township ) என்பது ஐக்கிய அமெரிக்க நாடுகளில் அமைந்துள்ள நியூ ஜேர்சி மாநிலத்தின் மோரிசு கவுன்டியில் அமைந்துள்ள ஒரு நகரியம் ஆகும்.
பரப்பளவு
2010இன் மதிப்பீட்டின் அடிப்படையில் இது 8.14 சதுர கிலோ மீற்றர் பரப்பளவைக் கொண்டுள்ளது. இதில் 7.89 சதுர கிலோ மீற்றர் நிலத்தினால் சூழப்பட்டுள்ளது. மிகுதியாக இருக்கும் 0.24 சதுர கிலோ மீற்றர் பிரதேசம் நீரினால் சூழப்பட்டுள்ளது.
மக்கள் தொகை
2010 ஆம் ஆண்டில் இடம்பெற்ற ஐக்கிய அமெரிக்க நாடுகளின் மக்கள் தொகைக் கணக்கெடுப்பின் அடிப்படையில், இந்நகரத்தின் மக்கள் தொகை 11,157 ஆகும். கிழக்கு கானோவெர் நகரியம் பிரதேசத்தின் மக்கள் தொகை அடர்த்தி ஒரு கிலோ மீற்றருக்கு 1,413.7 குடிமக்கள் ஆகும்.
மேற்கோள்கள்
பகுப்பு:மோரிசு மாவட்ட நகரங்கள்
மகேஸ்வர் பரோ
குறிப்புகள்
பகுப்பு:21-ஆம் நூற்றாண்டு இந்திய அரசியல்வாதிகள் பகுப்பு:வாழும் நபர்கள் பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
அத்னான் இல்யாஸ்
அட்னன் இல்யாஸ் Adnan Ilyas பிறப்பு: திசம்பர் 30 1984), பாக்கித்தானைப் பிறப்பிடமாகக் கொண்ட இவர் ஒமான் அணியின் துடுப்பாட்டக்காரர். 2005 இல் ஐ.சீ.சீ துடுப்பாட்ட ஏ-தர துடுப்பாட்டப் போட்டிகளில் ஒமான் துடுப்பாட்ட அணி உறுப்பினராக பங்குகொண்டார். இவர் வலதுகை துடுப்பாட்டக்காரர், வலதுகை மிதவேகப் பந்துவீச்சாளர்.
வெளி இணைப்பு
பகுப்பு:ஒமானிய துடுப்பாட்டக்காரர்கள் பகுப்பு:1984 பிறப்புகள் பகுப்பு:வாழும் நபர்கள்
இரண்டாம் சந்திரகுப்தர்
இரண்டாம் சந்திரகுப்தர் (Chandragupta II அல்லது Chandragupta Vikramaditya), குப்த பேரரசர்களில் மிகவும் புகழ் பெற்றவர். இவரை சந்திரகுப்த விக்கிரமாதித்தியன் என்றும் அழைப்பர். சமுத்திரகுப்தரின் மகனாக இவர் மேற்கு சத்திரபதிகளை வென்று தற்கால குஜராத், இராஜஸ்தான் பகுதிகளை கைப்பற்றி, வட இந்தியா முழுவதையும் ஒரு குடையின் கீழ் கொண்டு வந்தவர். இவரின் ஆட்சி காலமான கி பி 380 முதல் 415 முடிய உள்ள காலத்தில், கலை, இலக்கியம், கட்டிடக் கலை, சிற்பக் கலை செழிப்பின் உச்சத்தைத் தொட்டது. இந்து சமயம் மீண்டும் மிகப் பொழிவுடன் செழித்தோங்கியது. எனவே இரண்டாம் சந்திரகுப்தரின் ஆட்சிக் காலத்தை இந்தியாவின் பொற்காலம் என வரலாற்று ஆய்வாளர்கள் கூறுகிறார்கள். இவரை இரண்டாம் சந்திரகுப்த விக்கிரமாதித்தியன் என்றும் அழைப்பர்.
இவரது ஆட்சிக் காலத்தில் சீன பௌத்த அறிஞரான பாசியான், வட இந்தியாவில் பயணம் செய்து, இரண்டாம் சந்திரகுப்தரின் ஆட்சியின் பெருமைகளைத் தனது நூலில் குறித்துள்ளார்.
வெளிநாடுகள் மீதான படையெடுப்புகள்
இரண்டாம் சந்திரகுப்தர், இந்தியாவிற்கு வெளியே, கிழக்கிலும் மேற்கிலும் உள்ள 21 நாடுகளைப் படையெடுத்து வென்றதாக, நான்காம் நூற்றாண்டு பெருங்கவிஞர் காளிதாசர் தனது நூல்களில் குறித்துள்ளார். பாரசீகம், காம்போஜம், ஹூன மக்கள், கிராதர்கள், மிலேச்சர்கள், நேபாளம், யவனம், காஷ்மீரம் ஆகியவை இவர் வென்ற நாடுகளில் குறிப்பட்டத்தக்கதாகும். இரண்டாம் சந்திரகுப்தருக்குப் பின் அவரது இரண்டாம் மகன் முதலாம் குமாரகுப்தர் அரியணை ஏறினார்.
சமயம்
வைணவ சமயத்தைப் பின்பற்றிய இரண்டாம் சந்திரகுப்தர் முதல் அவருக்குப் பின் வந்த குப்த பேரரசர்கள், பரம பாகவதர்கள் அல்லது பாகவத வைணவர்கள் என்ற சிறப்புப் பெயருடன் அழைக்கப்பட்டனர். இவரது ஆட்சிக் காலத்தில் இந்து சமயம், குறிப்பாக வைணவ சமயம் செழித்தோங்கியது.
விக்கிரம நாட்காட்டி
கிமு 57 காலத்திய பண்டைய இந்தியப் பேரரசரான விக்கிரமாதித்தியன் உஜ்ஜையின் நகரத்தை தலைநகராகக் கொண்டு இந்தியாவை ஆட்சி செய்தவர். அவர் ஆட்சிப் பொறுப்பேற்ற நாளின் நினைவாக தீபாவளிக்கு அடுத்த நாள் பாத்வா என அழைக்கப்படுகிறது. விக்ரம் நாட்காட்டி கி மு 57 முதல் தொடங்கியது. நேபாளத்தில் விக்கிரம நாட்காட்டி அலுவல்முறை நாட்காட்டியாகக் கடைப்பிடிக்கிறது. சகர்களை வென்றதால் இரண்டாம் சந்திரகுப்தரை, சந்திரகுப்த விக்கிரமாதித்தியன் என்ற சிறப்புப் பெயரால் அழைக்கப்பட்டார்.
வெளியிட்ட நாணயங்கள்
மேற்கு சத்ரபதிகள் மற்றும் சமுத்திரகுப்தரைப் போன்று, தங்கம் மற்றும் வெள்ளி நாணயங்களை இரண்டாம் சந்திரகுப்தர் வெளியிட்டார்.
மேலும் காண்க
பகுப்பு:குப்தப் பேரரசு பகுப்பு:இந்தியப் பேரரசர்கள்
ஹொப்பர் லெவட்
ஹொப்பர் லெவட் (Hopper Levett, பிறப்பு: சனவரி 25 1908, இறப்பு: திசம்பர் 1 1995) இங்கிலாந்து அணியின் துடுப்பாட்டக்காரர். இவர் 1தேர்வுத் துடுப்பாட்டப் போட்டியிலும், 277 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1934 ல், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
நாட்சி ஜெர்மனி
நாஜி ஜெர்மனி அல்லது நாட்சி ஜெர்மனி (Nazi Germany) என்பது அடால்ப் ஹிட்லர் மற்றும் அவரது நாஜி கட்சியின் கீழ் இருந்த ஜெர்மனி நாட்டை குறிக்க வழங்கப்படும் ஆங்கிலப்பெயராகும். ஹிட்லர் ஜெர்மனியை 1933 முதல் 1945 ஆம் ஆண்டு வரை சர்வாதிகாரியாக ஆண்டார். இவரது ஆட்சிக்காலத்தில் ஜெர்மனி உலகின் பெரிய பாசிச சக்தியாக உருவெடுத்தது.
ஹொப்பர் லெவட்
பகுப்பு:இங்கிலாந்துத் துடுப்பாட்டக்காரர்கள் பகுப்பு:1908 பிறப்புகள் பகுப்பு:1995 இறப்புகள் பகுப்பு:கென்ட் துடுப்பாட்டக்காரர்கள் பகுப்பு:மெரில்பன் துடுப்பாட்ட சங்கத் துடுப்பாட்டக்காரர்கள் பகுப்பு:ஆங்கிலேயக் குச்சக் காப்பாளர்கள் பகுப்பு:ஜென்டில்மென் துடுப்பாட்டக்காரர்கள் பகுப்பு:வடக்கு எதிர் தெற்கு துடுப்பாட்டக்காரர்கள்
நாட்சி ஜெர்மனி
ஹிட்லரின் நாடுபிடிக்கும் ஆசையால் ஐரோப்பா முழுவதும் பதட்டம் நிலவியது. இது இரண்டாம் உலகப் போருக்கு வித்திட்டது. போர் காலத்தில் இந்நாடு மனித குலத்துக்கு எதிரான குற்றச் செயல்களில் பெருமளவில் ஈடுபட்டது. நாஜி படைகள் இரண்டாம் உலகப்போரில் தோற்கடிக்கப்பட்ட பின்பு நாஜிக்களின் ஆட்சி ஜெர்மனியில் முடிவுக்கு வந்தது.
இரண்டாம் உலக மகாயுத்தம்: 1939-1945
1930 ஆம் ஆண்டின் பின் சர்வாதிகாரியான ஹிட்லர் பல நாடுகளில் தாக்குதல்களை நடத்தி அந்நாடுகளை தன் வசப்படுத்தினார், அவ் வேளையில் செப்டம்பர் முதலாம் திகதி 1939 ஆம் ஆண்டு ஜெர்மன் படைகள் போலந்து நாட்டை தாக்குதல் நடத்தின, அப்பொழுதே இரண்டாம் உலக மகாயுத்தம் பல மில்லியன் பட்டாளங்களுடன் ஆரம்பமானது. ஹிட்லர் போலந்தை 59,000 படை வீரர்களைக் கொண்டு இலகுவில் கைப்பற்றினார். குறைந்த தொழில் நுட்பம் காரணமாகப் போலந்து 900,000 வரையிலான பண்த்தொகையை இழந்தது.
ஹிட்லர் மேலும் நாடுகளைக் கைப்பற்றும் நோக்கைத் தொடர்ந்தார். பிரான்சில் நடந்த போரின் போது ஹிட்லர் பிரான்சுவை கைப்பற்றினார். ஒக்டோபர் மாதம் 12 ஆம் திகதி 1939 ஆம் ஆண்டு ஹிட்லர் ஐக்கிய இராச்சியத்திற்கு ஓர் கடிதம் ஒன்றை அனுப்பியிருந்தார். பல நாடுகள் தன் வசம் இருப்பதாகவும் ஐக்கிய இராச்சியத்தையும் போரை தடுத்து நிறுத்த தம்மிடம் சரணடையும் படியும் இல்லாவிடின் அவர்கள் மீது படையெடுப்பதாகவும் அக்கடிதத்தில் கூறியிருந்தார், எனினும் அக்காலத்தில் ஐக்கிய இராச்சியத்தின் பிரதமராக இருந்த வின்ஸ்டன் சேர்ச்சில் மறுத்துவிட்டார், அன்றிலிருந்தே இரண்டாம் உலக மகா யுத்தம் ஆரம்பமானது. ஐக்கிய இராச்சியப் போர் 1940 ஆம் ஆண்டு ஜூலையில் இருந்து செப்டம்பர் வரை முழுவதும் நீடித்தது. இறுதியில் யுத்தம் ஜெர்மானிய விமான படைக்கு பாரிய விளைவுகளை ஏற்படுத்தியது. மீண்டும் சேர்மனி பின்வாங்கியது. ஹிட்லர் யுத்தத்தில் தோற்றதால் கவலையும் சீற்றமும் அடைந்தார். இன்று லண்டன் மீதான செருமனியின் குண்டுவீச்சுத் தாக்குதல் ஆரம்பமானது ஐக்கிய இராச்சிய விமானம் ஒன்று செருமானிய நகரம் ஒன்றைத் தாக்கியது என்பதை வரலாற்று ஆய்வாளர்கள் ஒப்புக் கொள்கின்றனர்.
ஹிட்லர் சோவியத் யூனியனை தாக்குவதற்கு ஆணையிட்டார். எனவே செருமானியப் படைகள் 1941 ஆம் ஆண்டு சூன் மாதம் 22ஆம் திகதி குளிர்காலத்தில் சோவியத் யூனியனை நோக்கிப் புறப்பட்டனர். அப்போது ரசியக் குளிர் கடுமையாக இருந்ததால் பல படை வீரர்கள் உறைந்து விட்டனர். ஸ்ராலின்கிராட் எனும் இடத்தில் சோவியத்துகளுடன் நடந்த போர் நடக்கும் வரை சோவியத்துகளை ஹிட்லரின் படை ஒவ்வொரு போரிலும் வென்று கொண்டே சென்றது. ஸ்ராலின்கிராட் எனும் இடத்தில் சோவியத்துகளுடன் நடந்த போர் நடக்கும் முன் ஒவ்வொரு போரிலும் ஒரு செருமானியப் படைவீரன் இறந்தால் அதற்குச் சமனாக 5 சோவியத் யூனியன் படைவீரர்கள் இறந்தனர். எனினும் ஸ்ராலின்கிராட் எனும் இடத்தில் நடந்த யுத்தத்தில் ஒரு சோவியடத்து வீரனுக்கு ஒரு செருமானிய வீரன் என்றே இறப்பு எண்ணிக்கை இருந்தது. ஏனெனில் அப்போது செருமானிய வீரர்களின் எண்ணிக்கையைப் போல் இரு மடங்கு வீரர்களின் எண்ணிக்கை கொண்ட படையை சோவியத் யூனியன் வைத்திருந்தது. செருமானியர்கள் தமது உத்வேகத்தை இழந்தனர். பல போர் வீரர்கள் இறந்ததோடு மட்டுமன்றி சிலர் காயமும் அடைந்தனர் அதன் மூலம் சோவியத்துக்களிடம் இருந்து போரிடும் முறையைக் கற்றுக்கொண்டனர். மொத்தமாக சோவியத் யூனியனோடு போர் செய்து 4 மில்லியன் போர் வீரர்கள் வரை இறந்தனர்.
அதன் பின் ஐக்கிய அமெரிக்கா, ஐக்கிய இராச்சியம், பிரான்சு, சோவியத் யூனியன் மற்றும் பல்வேறு நாடுகளும் இணைந்து செருமானியப் படைகளைத் தோற்கடித்தன. ஹிட்லர் 1945 ஆம் ஆண்டு ஏப்ரல் மாதம் 30 ஆம் திகதி தற்கொலை செய்து கொண்டதோடு யுத்தம் அதே ஆண்டு மே மாதம் எட்டாம் திகதி நிறைவுற்றது.
சித்தாந்தம்
தொழிலாளர் கட்சியானது (செருமன்: Nationalsozialistische Deutsche Arbeiterpartei NSDAP),  1929 ல் பெரும் பொருளாதார மந்தநிலையுடன் ஏற்பட்ட சமூக மற்றும் நிதிய எழுச்சிகளின் போது, ​​அது ஒரு வலதுசாரி அரசியல் கட்சியாக இருந்தது. நாசிசம் என்பது ஆரியர்களே உயர்ந்தவர்கள், ஆரிய இனமே உலகை ஆளத் தகுந்தது;மற்ற அனைத்து இனங்களும் அழகிலும், அறிவிலும் ஆரியர்களுக்குக் குறைந்தவை போன்ற கருத்துக்களை அடிப்படையாகக் கொண்டு ஜெர்மனியில் இருபதாம் நூற்றாண்டில் தோன்றி இரண்டாம் உலகப் போருக்கு வித்திட்ட இனவெறிக் கொள்கையைக் குறிக்கும். இதற்கு மூலமான ஆரிய உயர்வுக் கொள்கை(Aryan Supremacy Theory) பத்தொன்பதாம் நூற்றாண்டிலிருந்தே பெரும்பாலான ஐரோப்பிய அறிஞர்கள் மற்றும் ஊடகங்கள் மத்தியில் ஏற்றுக் கொள்ளப்பட்டு வந்தது. இக்கொள்கை, அன்பு, அருள், இரக்கம் போன்ற கொள்கைகளை அடிப்படையாகக் கொண்ட கிறிஸ்தவ நெறியை அடிமைகளின் நெறிகள் என்றும் வெள்ளை நிறமும், நீலக் கண்களும் கொண்ட ஆரியர்கள் இவற்றையும் இவற்றிற்கு அடிப்படையான யூத மறையையும், யூதர்களையும் உலகிலிருந்து ஒழிக்கும் மூலமே ஆரியர்களின் பழங்காலப் பெருமையை மீண்டும் நிலைநாட்ட முடியும் என பரப்புரை(propaganda) செய்தது.
அடொல்ப் ஹிட்லர் தனது சிறைவாசத்தின் போது எழுதிய மெயின் கேம்ப் (Mein Kampf-எனது தவிப்பு என மொழியாக்கம் செய்யப்படும்.) எனும் நூலில் நாசிசக் கொள்கைகள் விதந்துரைக்கப்பட்டுள்ளது.
வேர்மாக்ட்
வேர்மாக்ட் என்பது 1935 முதல் 1945 வரையில் செயல்பட்ட ஒருங்கிணைந்த இராணுவப்படைகளைக் குறிப்பதாகும். (கியர்; Heer, ) என்பது வேர்மாக்ட்டின் தரைப்படைப் பகுதியும், 1935 முதல் இது படைக் கலைப்பு செய்யப்படும் வரை இயங்கிய, பின்னர் ஆகத்து 1946 இல் கலைக்கப்பட்ட வழமையான செருமன் ஆயுதப்படையும் ஆகும். வேர்மாக்ட் கிரிக்ஸ்மரினா (கடற்படை), லூப்டுவாபே (வான்படை) ஆகியவற்றையும் உள்ளடக்கியிருந்தது. இரண்டாம் உலகப் போர் காலத்தில், மொத்தமாக கிட்டத்தட்ட 18 மில்லியன் வீரர்கள் செருமன் தரைப்படையில் சேவை செய்தார்கள். அவர்களில் கிட்டத்தட்ட 10 மில்லியன் பேர் போரினால் ஏற்பட்ட சேதத்திற்கு உள்ளானார்கள். பல வீரர்கள் கட்டாய ஆட்சேர்ப்புக்கு உள்ளனவர்கள்.
thumb|பொசனானிலுள்ள, போர்ட் 7 ல்,நச்சு வாயு செலுத்த பயன்படுத்தப்பட்ட இராணுவ கிடங்கு அறை எண் 17
பெரிய யூத இன படுகொலை (Holocaust)
right|thumb|300px|மே/ஜூன் 1944 இல் ஆஸ்ச்விட்ஸ் வதைமுகாமில் "தேர்வு" நடைபெறுகிறது. வலப்பக்கம் உள்ளவர்கள் அடிமை வேலைக்கும், இடப்பக்கத்தில் உள்ளவர்கள் வாயு அறைக்கும் அனுப்பப்படவுள்ளனர். இப்படம் ஹங்கேரியிலிருந்து யூதர்கள் கொண்டுவரப்படுவதைக் காட்டுகிறது. ஏர்ன்ஸ்ட் ஹாப்மன் அல்லது பேர்னாட் வால்ட்டர் பிடித்த படம்.
பாரிய யூதப் படுகொலை (Holocaust) என்பது இரண்டாம் உலகப் போர்க் காலத்தில், 6 மில்லியன் ஐரோப்பிய யூதர்கள் ஜெர்மனியில் திட்டமிட்டுப் படுகொலை செய்யப்பட்ட நிகழ்வைக் குறிக்கப் பயன்படும் ஆங்கிலச் சொல்லான ஹாலோகோஸ்ட் (Holocaust) என்பதற்கு இணையாகப் பயன்படுத்தப்பட்டுள்ளது, இதனை சோகா என்றும் குறிப்பர். இது அக்காலத்தில் ஜேர்மனியில் ஆட்சியில் இருந்த, அடொல்ஃப் ஹிட்லரின் தலைமையிலான தேசிய சோசலிச ஜேர்மன் தொழிலாளர் கட்சியின் (நாஸி) இன அழிப்புக் கொள்கையின் ஒரு பகுதியாக கீழ் இடம்பெற்றது. யூதர்கள் தவிர வேறும் பிற இனத்தவர்களும், பிரிவினரும் கூடப் படுகொலை செய்யப்பட்டனர். இவர்களுள், ஜிப்சிகள், சோவியத் ஒன்றியத்தவர் மற்றும் சோவியத் போர் கைதிகள், பொதுவுடமைவாதிகள், போல் இனத்தவர், பிற சிலாவிய மக்கள், ஊனமுற்றோர், தன்னினச் சேர்க்கையாளர், அரசியல் எதிரிகள், மாறுபட்ட சமயக்கருத்துக் கொண்டவர்கள், யூஹோவா சாட்சியாளர் என்போரும் அடங்குவர். பல அறிஞர்கள் பெரும் இன அழிப்பு என்னும் போது மேற்படி எல்லாப் பிரிவினரையும் சேர்த்துக் கொள்ளாமல் யூதர்களின் படுகொலையை மட்டுமே குறிப்பர். ஜேர்மன் அரசு இதனை "யூதர் பிரச்சினைக்கான இறுதித் தீர்வு" என வர்ணித்தது. நாஸி ஜேர்மனியில் இவ்வாறு படுகொலை செய்யப்பட்ட எல்லாப் பிரிவினரதும் மொத்தத் தொகை 9 தொடக்கம் 11 மில்லியன் வரை இருக்கலாம் எனக் கருதப்படுகிறது.
1941 இலிருந்து 1945 வரை, யூதர்கள் ஒரு இனப்படுகொலை மூலம் திட்டமிட்டு கொலை செய்யப்பட்டனர்; இது ஐரோப்பாவின் பிற மக்களிடையே நடைபெற்ற அடக்குமுறை மற்றும் படுகொலை நிகழ்வுகளின் ஒரு பகுதியாக நிகழ்ந்தது. சுத்ஸ்டாப்பெல் ஒருங்கிணைப்பின் கீழ், நாட்சி கட்சியின் உயர் தலைமையின் வழிகாட்டல்கள் உடன், செருமனி அரசின் அதிகார மையத்தின் ஒவ்வொரு பகுதியும் செருமனி ஆக்கிரமிப்பு ஐரோப்பா முழுவதும் நடைபெற்ற பெரும் படுகொலைகளை நடத்துவதில் மற்றும் ஏற்பாடுகள் செய்வதில் ஈடுபட்டு வந்தது. இந்த நிகழ்வுகள் நாட்சி செருமனிக்குள், அதன் நேச நாடுகளின் கட்டுப்பாட்டின் கீழ் இருந்த பகுதிகளிலும் நிகழ்ந்தது. பெரும் மனித உரிமை மீறல்களை நிகழ்த்தும் நோக்குடன் 42,500க்கும் மேற்பட்ட தடுப்பு முகாம் வசதிகள் பயன்படுத்தப்பட்டன. பெரும் இன அழிப்பு செயலில் ஈடுபட்டவர்களாக 200,000க்கும் அதிகமான நபர்கள் கணக்கிடப்பட்டுள்ளனர்.
இந்த இன அழிப்பை நடைமுறைப்படுத்துவது ஒவ்வொரு படியாக, "யூதர்களின் கேள்விக்கு இறுதியான தீர்வு" என்று கூறப்பட்ட அழிப்புக் கொள்கையையின் படி நிகழ்ந்தது. இட்லர் ஆட்சிப் பொறுப்பேற்றதிலிருந்து, செருமானிய அரசு யூதர்கள் குடிமைச் சமூகத்திலிருந்து வெளியேற்றுவதற்கான சட்டங்களை நிறைவேற்றியது, அதில் குறிப்பிடத்தக்கது நியூரம்பெர்க் சட்டம் 1935. 1933 இல் தொடங்கி நாட்சிகள் வதை முகாம் வலைப்பின்னல்களை அமைக்கத் தொடங்கினர். 1939 இல் போர் தொடங்கிய பிறகு செருமானிய மற்றும் வெளிநாட்டு யூதர்கள் போர்கால முகாம்களில் கூட்டம் கூட்டமாக அடைக்கப்பட்டனர். 1941 இல் செருமானி கிழக்கில் புதிய பகுதிகளைக் கைப்பற்றிய பிறகு எல்லா யூத எதிர்ப்பு செயல்களும் அதிகமாகியது. சிறப்பு துணை இராணுவப் படையினரான ஈன்சாட்சுகுரூப்பன் ஓராண்டிற்குள் 2 மில்லியன் யூதர்கள் வரை பெரும் துப்பாக்கிச் சூடுகள் மூலம் படுகொலை செய்தனர். 1942 இன் நடுப்பகுதியில், பாதிக்கப்பட்டவர்கள் தொடர்ந்து சரக்கு தொடருந்துகள் மூலம் வதை முகாம்களுக்கு கடத்தப்பட்டனர். பயணத்தின் கொடுமையைத் தாங்கி உயிர் பிழைத்தவர்கள் புகை அரங்குகளில் திட்டமிட்டு கொல்லப்பட்டனர். இது ஐரோப்பால் 1945 ஏப்ரல் - மேயில் இரண்டாம் உலகப்போர் முடிவு வரை தொடர்ந்தது.
யூத ஆயுதப் படைக் குழுக்கள் வரம்புடைய அளவில் இருந்தன. மிகக் குறிப்பிடத்தக்க விதிவிலக்கு 1943 இன் வார்சா முகாம் கிளர்ச்சி நிகழ்வாகும், அதில் ஆயிரக்கணக்கான குறைந்த ஆயுதங்களை கொண்ட யூத வீரர்கள் வாபன் சுத்ஸ்டாபலை கரையில் நான்கு வாரங்களுக்கு தடுத்து வைத்தனர். தோராயமாக 20,000 - 30,000 யூத பிரிவினைவாதிகள், கிழக்கு ஐரோப்பாவில் நாட்சி படைகளையும் அவர்களது கூட்டாளிகளையும் எதிர்த்து போரிட்டனர். பிரஞ்சு யூதர்கள், பிரஞ்சு எதிர்ப்பு நடவடிக்கைகளில் பங்கெடுத்து நாட்சி படைகள் மற்றும் விட்சி பிரஞ்சு அதிகாரத்திற்கெதிராக கொரில்லா போர் முறையில் போரிட்டனர். ஆயிரத்துக்கு மேற்பட்ட ஆயுதம் தாங்கிய யூத கிளர்ச்சி நடந்தன.
மேற்கோள்கள்
பகுப்பு:நாட்சி செருமனி
ராமகிருஷ்ணம்பதி ஊராட்சி
ராமகிருஷ்ணம்பதி ஊராட்சி (Ramakrishnampathi Gram Panchayat), தமிழ்நாட்டின் கிருஷ்ணகிரி மாவட்டத்தில் உள்ள மத்தூர் வட்டாரத்தில் அமைந்துள்ளது. இந்த ஊராட்சி, ஊத்தங்கரை சட்டமன்றத் தொகுதிக்கும் கிருஷ்ணகிரி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2877 ஆகும். இவர்களில் பெண்கள் 1371 பேரும் ஆண்கள் 1506 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:மத்தூர் ஊராட்சி ஒன்றிய ஊராட்சிகள் பகுப்பு:த. இ. க. ஊராட்சித் திட்டம்
புசண்டேஸ்வர் கோயில்
பாபா புசண்டேஸ்வர் கோயில் (Baba Bhusandeswar Temple) இந்தியாவின் ஒடிசா மாநிலத்தின் பாலேசுவர் மாவட்டத்தில் உள்ள போகராய் கிராமத்தில் அமைந்துள்ளது. இக்கோயில் சிவ பெருமானுக்கு அர்ப்பணிகக்ப்பட்டது. இக்கோயில் மூலவரான கருங்கல்லால் நிறுவப்பட்ட இலிங்கம் 12 அடி உயரம், 14 அடி அகலம் கொண்டது. தற்போது இலிங்கத்தின் பாதியளவு மட்டும் வெளியே தெரிகிறது. மீதம் உள்ளது மண்ணில் புதைந்துள்ளது. மூன்று பகுதிகள் கொண்ட இலிங்கத்தின் நடுப்பகுதி எண்கோண வடிவத்தில் உள்ளது. இது சிறிதளவு வலப்பக்கம் சாய்ந்துள்ளது.